**ĮSAKYMAS**

**DĖL lietuvos respublikos aplinkos ministro 2016 m. lapkričio 7 d. įsakymo nr. d1-738 „DĖL STATYBOS TECHNINIO REGLAMENTO STR 1.04.04:2017 „STATINIO PROJEKTAVIMAS, projekto ekspertizė“ PATVIRTINIMO“ pakeitimo**

2020 m. d. Nr.  D1-

Vilnius

P a k e i č i u statybos techninį reglamentą STR 1.04.04:2017 „Statinio projektavimas, projekto ekspertizė“, patvirtintą Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“, ir papildau 681 punktu:

**„681. Ekstremalios situacijos metu uždraudus renginius uždarose patalpose, gali būti organizuojami vieši susirinkimai elektroninėje erdvėje tiesioginės internetinės vaizdo transliacijos būdu (toliau – nuotoliniu būdu) šiame skyriuje nustatyta tvarka, vietoje viešo susirinkimo vietos (adreso) pateikiant vaizdo transliacijos nuorodą.**

**Šiuo atveju statytojas privalo sudaryti technines galimybes visiems pageidaujantiems asmenims dalyvauti viešame susirinkime nuotoliniu būdu ir įgyvendinti šio reglamento 63 punkte nustatytus reikalavimus viešam susirinkimui.**

**Asmenys, pageidaujantys dalyvauti viešame svarstyme nuotoliniu būdu, bet neturintys tam techninių galimybių, turi kreiptis į statytoją jo nurodytais kontaktais likus ne mažiau kaip 24 valandoms iki viešo susirinkimo pradžios tam, kad jiems būtų sudarytos techninės galimybės dalyvauti viešame svarstyme ir gauti informaciją apie numatomą statinių projektavimą.**

**Norėdamas nuotoliniu būdu surengti viešą susirinkimą esant jau pradėtoms visuomenės informavimo procedūroms, statytojas turi esamą viešinimą nutraukti ir savivaldybės administracijos direktoriui (jo įgaliotam savivaldybės administracijos valstybės tarnautojui) pateikti naują prašymą informuoti visuomenę apie parengtus projektinius pasiūlymus, vadovaudamasis šio reglamento VIII skyriaus ir šio punkto nuostatomis.“**

Aplinkos ministras

Parengė

Mindaugas Stepanas